Mohamed el-Bisatie

Mohamed el-Bisatie () (1937 Egypti – 14. heinäkuuta 2012 Egypti) oli egyptiläinen kirjailija.

El-Bisatie vietti lapsuutensa Niilin suistossa. Hän ryhtyi kirjoittamaan novelleja lehtiin vuonna 1962. Hänen ensimmäinen kokoelmansa ilmestyi 1968, ja sittemmin hän julkaisi toistakymmentä romaania ja kuusi novellikokoelmaa. Romaaneja ja novelleja on käännetty esimerkiksi englanniksi, ranskaksi, italiaksi ja espanjaksi.

El-Bisatie sai useita palkintoja. Hänelle myönnettiin muun muassa Sultan Oweis -palkinto 2001 ja Sawiris-palkinto 2009. Romaani Hunger oli Booker Prize Foundationin hallinnoiman International Prize for Arabic Fiction -palkinnon ehdokkaana 2009.

Hän kirjoitti omaelämäkerran, joka on ilmestynyt englanniksi nimellä And the Train Comes.

Lähteet 

Egyptiläiset kirjailijat
Arabiankieliset runoilijat
Vuonna 1937 syntyneet
Vuonna 2012 kuolleet